পরিশেষে মাননীয় নেত্রী, উপরে সৃ‌ষ্টিকর্তা নিচে আপনি, দলের এই দয়া ও দাক্ষিণ্যে যারা খেয়ে পরে বাড়ী গাড়ীর মালিক হয়েছে তারা অনেকেই তাদের পিছনের ইতিহাস বেমালুম ভুলে গেছে। এরা আপনার এবং আপনার পিতার, আমাদের রাজনৈতিক আদর্শের প্রাণপুরুষ বঙ্গবন্ধু শেখ মুজিবুর রহমানের আদর্শের বুকে প্রতিনিয়ত কুঠারাঘাত করে যাচ্ছেন। আপনি সময়ের প্রয়োজনে কঠোর হবেন এই প্রত্যাশা করি। অার যারা তিনবারের অধিক সাংসদ হয়েছেন তাদেরকে বিরতি দিয়ে নতুন নেতৃ্ত্ব মনোনীত করলে ভবিষ্যতে দলের মঙ্গল হবে বলে অাশা করি। যারা বিভিন্ন দয়া দাক্ষিণ্যে নমিনেশন পেতেন তাদের এবার আর ছাড় দিবেন না আশা করি! জনগন ও দলের তৃণমূল যাকেই সমর্থন করবে বা গোয়েন্দা রিপোর্ট যার পক্ষে যাবে, আপনি সেই প্রার্থীকে মনোনয়ন দেবেন এই প্রত্যাশা করি।